Diari Oficial de la Generalitat Valenciana


Sumari del DOGV 7314, del 10-07-2014 (2014/6461)

Licitació número CV-273/14. Subministrament d'armaris-prestatgeries de tipus compactes per al Departament d'Arxiu.
------------------------------------------------------------------------------------------------------------------

### Dades del document

Número de DOGV
:   7314

Data del DOGV
:   10-07-2014

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2014/6461


Data del document
:   30-06-2014

Organisme emissor
:   Corts Valencianes

Tipus de document
:   Anunci

Descriptors 

:   * contracte de subministraments

Licitació número CV-273/14. Subministrament d'armaris-prestatgeries de tipus compactes per al Departament d'Arxiu. [2014/6461]  
Licitació pública, procediment obert, tramitació ordinària, del contracte CV-273/14 de prestació del subministrament d'armaris-prestatgeries de tipus compactes per al Departament d'Arxiu.  
La Mesa de les Corts, en la reunió del 30 de juny de 2014, mitjançant l'Acord número 2091/VIII, ha acordat anunciar la convocatòria pública de licitació pública que a continuació s'indica:  
A) Objecte. CV-273/14. Contractació administrativa de la prestació del subministrament d'armaris-prestatgeries de tipus compactes per a la seua instal·lació en el dipòsit del Departament d'Arxiu de les Corts Valencianes.  
B) Lliurament. El lliurament del nou compacte es farà en dues fases. Per a la primera fase la data límit de lliurament, muntatge i posada en funcionament serà el 31 de desembre de 2014, i per a la segona fase la data límit de lliurament, muntatge i funcionament serà el 31 de gener de 2015. El compacte antic serà retirat íntegrament abans del primer lliurament del nou compacte.  
C) Examen de l'expedient. La retirada dels plecs de clàusules administratives i de prescripcions tècniques, del quadre de característiques del contracte objecte d'aquest concurs i del perfil de contractant es realitzarà en el Servei d'Assistència Tècnica i Manteniment de les Corts Valencianes (plaça de Sant Llorenç, número 4, CP 46517 València), en dies hàbils, de dilluns a divendres, de 10.00 a 14.00 hores, fins al dia que acabe el termini per a presentació d'ofertes. Aquesta informació també es troba disponible a la pàgina web d'aquesta institució: ?www.cortsvalencianes.es?.  
D) Pressupost. El pressupost màxim de licitació total, inclòs l'impost sobre el valor afegit (IVA de 21 %), ascendeix a la quantitat de quaranta-vuit mil quatre-cents euros (48.400 ?), segons el següent desglossament:  
- Import exclòs l'IVA: 40.000 ?.  
- Import corresponent a l'IVA: 8.400 ?.  
E) Garantia provisional. Serà requisit indispensable prestar una garantia provisional per valor de vuit-cents euros (800 ?), atenent l'article 103.2 del TRLCSP, la qual cosa representa el 2 % del pressupost màxim de licitació, exclòs l'IVA.  
F) Garantia definitiva. El 5 % del pressupost d'adjudicació, IVA exclòs, sobre la base de l'article 95 del TRLCSP.  
G) Termini de recepció de proposicions. Fins al 4 de setembre de 2014 a les 14.00 hores.  
H) Lloc de presentació de proposicions. En el Registre General de les Corts Valencianes, plaça de Sant Llorenç, número 4, de València.  
I) Licitació i obertura de proposicions. El 10 de setembre, a les 12.00 hores, a la Sala de Comissions C, del Palau de les Corts, plaça de Sant Llorenç, número 4, de València.  
J) Documentació que han de presentar les persones licitadores  
- En el sobre número 1, la documentació acreditativa de la capacitat i la solvència de les empreses segons s'especifica a la clàusula 11.4.1 del plec de les administratives particulars.  
- En el sobre número 2, l'oferta tècnica, tal com es determina en la clàusula 11.4.2 del plec de les administratives particulars.  
- En el sobre número 3, l'oferta econòmica, tal com es determina en la clàusula 11.4.3 del plec de les administratives particulars.  
K) Criteris d'adjudicació. Per valorar les ofertes, es tindran en compte els criteris següents:  
- Criteris valorables mitjançant la mera aplicació de fórmules  
1. Oferta econòmica: fins a 60 punts.  
S'assignarà la màxima puntuació (60) a l'oferta econòmica més baixa, entre les presentades. La puntuació corresponent a cadascuna de les restants ofertes econòmiques s'obtindrà mitjançant l'aplicació del coeficient K a la puntuació inicial de cada oferta, que serà obtinguda de forma proporcional a la baixa.  
  
Puntuació inicial (Pi) = Baixa econòmica oferta/Baixa Major x 60  
Coeficient K = 1 + ((60 € Pi) / 60)  
Puntuació final de l'oferta = Pi x K  
  
2. Termini de garantia mobiliari lliurat: fins a 10 punts.  
S'assignarà la màxima puntuació (5) a l'oferta de major alça en la durada de la garantia. La puntuació corresponent a cadascuna de les restants ofertes de durada de la garantia s'obtindrà mitjançant l'aplicació del coeficient K a la puntuació inicial de cada oferta, que serà obtinguda de forma proporcional a l'alça.  
  
Puntuació inicial (Pi) = Alça durada garantia oferta/Alça Major x 5  
  
Coeficient K = 1 + ((5 - Pi) / 5)  
Puntuació final de l'oferta = Pi x K  
  
- Criteris la quantificació dels quals depèn d'un judici de valor  
1. Característiques tècniques i constructives fins a 15 punts.  
Capacitat de l'empresa: es valorarà la capacitat de la producció, distribució, subministraments similars, qualitat i rendibilitat, adequació al plec de prescripcions tècniques.  
En concret es valoraran, com a característiques més importants, les corresponents als següents subcriteris:  
· Materials: es valorarà que el material emprat en la fabricació siga resistent, no presente deformacions i s'adapte en millor mesura a les comeses sol·licitades.  
· Característiques constructives: en aquest apartat es valorarà la funcionalitat i acabat, amb especial importància a la construcció dels elements que componen aquest subministrament, acabament d'aquests, soldadures, peces i muntatge, ergonomia, comoditat, disseny.  
· Pintura: es valorarà que la pintura presente una bona adherència i millor acabat, en els elements que presenten aquests acabaments.  
2. Certificats de qualitat i de gestió mediambiental: fins a 5 punts.  
  
AENOR o qualsevol altre estranger similar de l'empresa.  
3. Millores: fins a 10 punts.  
L) Composició de la mesa de contractació  
President: lletrat major o lletrat de les Corts en qui delegue.  
Vocals:  
- Directora de l'Àrea Administrativa.  
- Arxivera/bibliotecària/documentalista del Departament d'Arxiu.  
  
- Cap del Servei Econòmic.  
- Cap del Servei d'Assistència Tècnica i Manteniment.  
Secretària: oficial de Gestió Parlamentària de l'Àrea d'Assistència Tècnica i Manteniment, que actuarà amb veu, però sense vot.  
  
València, 30 de juny de 2014.- El president de les Corts Valencianes: Juan Gabriel Cotino Ferrer.